Найбольш падыходзяць для вырошчвання буякоў кіслыя, гумусіраваныя і лёгкія (пясчаныя, супясчаныя) глебы. Аптымальны ўзровень — рН 4. Калі на ўчастку глеба не адпавядае патрабаванням, то на сонечным месцы рыхтуюць так званае “пасадачнае гняздо”. Для гэтага выкопваюць яму глыбінёй 40 — 50 сантыметраў і дыяметрам 1 метр. Яма запаўняецца верхавым торфам, а калі яго няма, лясной глебай (хваёва-ліставой). Кусты буякоў высаджваюць на адлегласці каля 1,5 метра адзін ад аднаго. А паверхню глебы вакол куста пажадана замульчыраваць 10-сантымятровым пластом пілавіння.